Springbok-vroue val ook vas | Netwerk24
Suid-Afrika se Aseza Hele probeer Saterdag verby 'n speler van Spanje kom. Foto: Gallo Images
Die Spanjaarde het vier drieë gedruk om met 29-12 te wen. Dit is seker te verstane dat die tuisspan se afrigter, Stanley Raubenheimer, agterna teleurgesteld was.
"Dit was moeilik. Spanje het weer gewys hoekom hulle onder die voorste 10 spanne (negende) ter wêreld is.
"Ek dink 'n gebrek aan ervaring het ons duur te staan gekom. Ons het vandag met 'n ander span gespeel as die een wat in die kwalifiserende kragmetings vir 2021 se Wêreldbeker-toernooi gespeel het," het Raubenheimer gesê.
Weens onder meer beserings was hy genoodsaak om sewe spelers sonder toetservaring in die 23-tal vir die wedstryd in te sluit.
Suid-Afrika se volgende kragmeting is op 30 September teen Skotland in Kaapstad.
Spanje 29 (15): Drieë: Paula Medin, Marìa Calvo (2), Iera Echeberria. Doelskoppe: Patricia Garcìa (3). Strafdoel: Garcìa.
Suid-Afrika 12 (5): Drieë: Vuyolwethu Maqholo, Babalwa Latsha. Doelskop: Tayla Kinsey. – Sportredaksie